Sokan zása be rajzban nyári élmé- Kedves Dörmögő Dömötör! 
Vas nyeitekről. Öröm végignézni a képeken. — Ha nagy leszek, bemegyek az áruházba, és ve 
j Gy ere kek ! Bemittatiak néhányat, szép, színes gyűjtemé- szek kabátot a gólyának, akkor nem fog fázni 
p "8 nyünkből: és itt marad nálunk. 
t r e ALMÁSI KRISZTIN, 
3 ; középső csoportos óvod. 


Makád. 
. Kedves Kriszti! 


Ne sajnáld, hogy elmentek a gólyák! Nem 
éreznék jól magukat akkor sem, ha kabátot 
vennél nekik, hiszen télen befagynak a pata. 
kok, a tavak; nem találnának ennivalót. El-. 
mentek, mert így jó nekik. Meglátod, tavasz- 
szal visszajönnek. Várjuk őket szeretettel! 

Besenyi Viktor, 7 éves, 


Németh Zoltán 9? éves kisfiú olyan gyerekek- 

kel szeretne levelezni, akik bélyeget cserél- 

nének vele, vagy kis állatuk van. 
Címe: Szombathely 
Rózsa Ferenc krt. 45. II/8. 

Gresiczki Tamás, 6 éves, Algéria 

srisdlo Német Gabrielfő? 6 éves, Karcag 


Vihar a piacon. Ez volt a címe júliusi rejtvényünknek. Aki olyan képet ba i 
rajzolt, amelyen felfedezhettük a kendőt, lábost, csizmát, fakanalat, reszelőt j M EGSÚ GOM, hogy j 
vagy ezek bármelyikét, helyesen fejtette meg a rejtvényt. Örülünk, hogy először októberben, 


A li 
sokan küldtetek csalafinta képet; mi is jól mulattunk velük! majdieskátvös te 


Könyvjutalmat a következő gyerekek kapnak: . — bekopogtat 
:; EGT; 7 :, ; 7 Dörmögőékhez 
Boldizsár Balázs és Krisztina, Jantai Judit, Szabados Árpád, Szántay Ádám, DÖBRENTEY ILDIKÓ 


Tóth Istvánka, Budapest — Ágics Csaba, Tököl — Berezvai Erzsébet, Szen- 
tes — Csányi Andrea, Mohács — Darida Bea, Szarvas — Fodor Tamás, Kő- 
szárhegy — Fömötör Márton, Kaposvár — Harmatka Levente, Lakócsa — 
Hegyi Róbert, Mezőtúr — Kiss Réka, Tiszadob — Kovács Eszter, Örvényes — 
Laurencsik Lilla, Komló — Mezei Zsoltika, Szeged — Lehotay Judit, Kecske- 
mét — Lukács Katalin, Nagy Gábor, Debrecen — Mák András, Nagyatád — 
Máté Noémi, Győr — Musztács Mónika, Kisbárapáti — Nagy László, Hen- 
cida — Nemes Edina, Hegyeshalom — Szamosi Anna, Miskolc — Szép Vero- 
nika, Budakalász — Tihanyvári Eszter, Boglárlelle — Tóth Eszter, Bozsok. 


ÉS LEVENTE PÉTER, 
akiket bizonyára 

jól ismersz 

a rádió KI KOPOG? 

című műsorából. 


MADÁR ESZTER rajzai 


PETŐ SÁNDOR: 


KUSZKUSZKIRÁLY 


Hol volt, hol nem volt, volt egyszer a 
Jeszenák utcában egy tízemeletes ház. Lát- 
szatra olyan volt, mint a többi tízemeletes 
ikertestvére meg a négyemeletes kisebb 
testvérei, de mégis más volt, mint ahogyan 
két egyforma testvér sincs, csak hasonló. 

Ebben a tízemeletes házban, ahol a kapu 
fölött a 71. szám táblája díszelgett, lakott 
Papus, Mamus, Bence, aki már nagycsoportos 
ovis volt a környékbeli zöld óvodában meg 
Borsó, a nagycsoportos bölcsis, meg Eszter, 
a nagylány. 

Persze mások is laktak itt: Kismisi, aki 
folyton olyan szurtos volt, hogy a felnőttek 
olykor madárijesztőnek nézték, meg And- 
rea, Eszter barátnője, két folyton vihogó 
lükepék, akik karonfogva sétáltak föl-alá a 
téren. 


Aztán itt volt a tér, s a téren egy beton- 
szegéllyel körülvett homokozó, a csatatér, 
ahol a gyerekek, valami rejtélyes mese foly- 
tán, folyton titkos kisautók után ástak, alag- 
utakat fúrva a sárga homokba. 

A Kismisi egyszer talált is egy ilyen rejté- 
lyesen mélybe ásott kisautót, de mint ké- 


sőbb kiderült, a Kisgyuszié volt, aki az öccse 
elől rejtette ide, de ez mégsem vette el a 
gyerekek kedvét, sőt még ellenállhatatla- 
nabb vágyaktól vezérelve, ástak, fúrtak, la- 
pátolták a homokot. 

Bence szerint, a kertész bácsik ideültettek 
valahová egy kisautófát, csak még nem bújt 
ki a földből, s még meglátják a felnőttek, 
hogy egy reggel ott fog állni a homokozóban 
a fa, az ágain sok-sok kisautóval, akkor fog- 


SÓTI KLÁRA rajzai 


e eessztetttsetetmt set va 


nak csak nagyot nézni, akik nem akartá 
elhinni nekik. 

Egyik szombat reggel, valaki csönge 

Kismisi állt az ajtóban, kezében egy á 

— A Bence? — kérdezte az ajtót nyitó 
Papustól. 

— Itt vagyok — dugta ki Papus mögül a 
fejét Bence. — Mi van? 

— lIdenézz! — nyújtotta felé az ágat Kis- 
misi. Í 

— Mit akarsz evvel az ággal? — tolta vissza 
az előszobába Papust Bence, nehogy kihall- 
gassa titkukat. Még az ajtót is behúzta maga 
után. ; 


a SEKEKEDERNRETÁTÁYNÉ ÁNAK SETÉT a 


Papus hiába hallgatózott, olyan halkai 
togtak, hogy nem hallatszott semmi. 

— Ki volt az? — kérdezte a lógó orral 
visszaérkező Papustól Mamus. 

— A Kismisi. 

— Mit akart? 

— A Bencét. Valami ágat hozott neki. 

— És most hol vannak? 

— Kint az ajtó előtt, ha ugyan még ott 
vannak. 

— Nézd meg. 

— Jó, megnézem. 

Papus kinyitotta az ajtót, de már sehol 
sem voltak. 


— Akkor mire vársz? Keresd meg őket! 
— Jó, megyek — mondta megadóan Papus. 
Lement a lépcsőházba, de már ott sem vol- 
tak. A téren talált rájuk, a homokozóban. 
Az ágat dugdosták a földbe. 

— Mit csináltok? 

— Semmit — nézett rá szemrehányóan 
Bence. 

— Én a semmit nem látom, csak azt, hogy 
ti valami ágat akartok beledugni a földbe. 
— Ültetni, nem dugni. 
— Milyen ág ez? 


ea 


— Hiába magyaráznám, úgysem értenéd 
meg, túl nagy vagy ehhez. 

— Méghogy nagy! — guggolt le Papus. — 
Kisebb vagyok, mint ti. 

— Megmondjuk? — nézett Bence kérdően 
Kismisire. 

— Hát, ha már ilyen kicsi lett, mondjuk. 

— Na jó, nem bánom —, mondta atyás- 
kodva Bence —, de csak azért, mert ilyen 
kicsi vagy . . . Tudd meg, ez az ág egy kisautó- 
fáról való, a Kismisi kapta a kertészbácsiktól. 
Azok meg a Kuszkuszkirálytól. 

— Igen —, bólintott Kismisi. — Azt mond- 


ták, ültessük el, nekünk is lesz ilyen fánk, 
majd ők segítenek locsolni. 

— És mikor érik? — próbált Papus a kis- 
autó-gyümölcs felől kérdezni. 

— Hát, ez az, amit ők se tudnak. 

— Akkor ki tudja? 

— Kuszkuszkirály. Vele kell beszélnünk. 

— Az meg ki? 

— Hát Kuszkuszkirály. Még azt se tudod? 

— Értem — bólogatott Papus, de úgy lát- 
szik, elég ostoba képet vághatott, mert azon 
nyomban leintették. 

— Dehogyis érted, hiszen kicsi vagy. 

Erre aztán már Papus is felállt. 

— Nagy vagy —, intették le újra. 

Papus csak állt, s igazán nem tudta, mit csi- 
náljon, hisz kicsi is, meg nagy is. 

— Legjobb lesz, ha hazamész. 

— És te? — nézett Bencére, még mindig 
azokkal a semmit nem értő szemekkel. 

— Nekem még dolgom van — válaszolta 
Bence. 

— Hát jó, de aztán siess haza! 

— Sietek, menj csak. 

Papus tétova léptekkel indult a ház irá- 
nyába, nézett jobbra, nézett balra, de Kusz- 
kuszkirálynak nyomát sem látta. Nekitá- 
maszkodott egy fának, onnan nézte, hogy a 
két gyerek hogyan ássa az egyre mélyebb 
gödröt az ágnak. 

meg, 
vájón milyen állatok 
rejtőzhetnek a túlsó ol 
s dalon! Ittcsak a farkuk 
látszik. Találd ki a ne- 

GARAI PÉTER: BECK ZOLTÁN: 

A vasorrú bába — Nekem van egy agaram. 
elszaladt a bálba, , — Nekem meg egy egerem. 
eleredt az eső, — Nekem barna agaram. 
ráfolyt az orrára. — Nekem fehér egerem. 
: — Nekem van még macskám is. 

Sivított a bába, — Énnekem meg kacsám is. 
orrát kaparászta, — Szép kis iromba macskám. 
mert ahol víz mosta — Színes kis japán kacsám. 
belepte a rozsda. — Mit tud a kisegered? 

— És a te nagy agarad? 

— Az én agaram vadász. 

— Az én egerem. . . Mit is csinál?. . . 

Nekem sietnem kell! . . . 

STUIBER ZSUZSA rajzai pa 


KISKUN FARKAS LÁSZLÓ: 


Sose hál a hálószoba, 

a szántóföld nem szánt soha, 
nem eszik az evőkanál, 

a járóka sohase jár, 

sötétben fél alma se fél, 

nem tér ki előled a tér, 

bár dob a dob, nem dob követ, 
szövetet nem szövet szövet, 
nincs terem, mely rózsát terem, 
mély a verem, de nem verem, 
a kezedre nefm csap docsap. . . 


De furcsálgjis vagytokísztvak! 


FECSKE CSABA: 


Lerajzoltam a semmit. 
Látod itt, 

amit éppen nem látsz, 
ez volna az. 


Péter báttya a szakállát 
fél vállra vetette, 

ami kicsiny esze volt, 
zacskóba kötötte, 

a zacskó zsíros volt, 

a kutya megette, 
szegény Péter báttyának 
oda lett az esze. 


NÉPKÖLTÉS 
Bakonyalji változat 

kedves Dörmögő Dömötör! 


Mi, a jugoszláviai magyar gyerekek lapjának, a Mézeskalácsnak olvasói, és szerkesztői, 
szeretettel gratulálunk születésed 25. évfordulóján! Tudjuk, a magyarországi pajtások 
nagyon-nagyon szeretnek téged, és minden hónapban izgalommal várják, hogy újra talál- 
kozhassanak bocsaiddal, veled és barátaitokkal. Légy továbbrais az ovisok játékos, mesélő, 
jókedvű Dörmögője! Azt kívánjuk, hogy még sok-sok születésnapot érj meg! 

Szeretetünk jeléül küldünk neked egy mézeskalács szívet, küldjük egyik kedvenc ma- 
gyar költőnk, Fehér Ferenc versét, és Tóth Annamária kishegyesi óvodás rajzát. 


A MÉZESKALÁCS SZERKESZTŐSÉGE 


FEHÉR FERENC: 
Kereső 


Nap a szemem — víz, víz, 
Fű a pillám — víz, víz, 

Ág a karom — víz, Víz, 
Föld a lábom — víz, víz, 
Lomb a házam — víz, víz, 
Nyár a kunyhóm — víz, víz, 
Itt a versem! — Tűz, tűz! 


Va. egyszer egy kicsi forgó. Papírból ké- 
szült, szép, fényes, meggypiros papírból, vé- 
kony pálcikán ült, s ha fújt a szél — csak 
lebbentésnyire is —, forogni kezdett, s váltig 
bizonygatta, hogy ezt ő a saját akaratából 
teszi. 

Csuda büszke volt forgásbeli tudományára. 
— Kevesen tudnak így pörögni —, hety- 
kélkedett. 

A Napfény mosolygott rajta. 

Mikor Jánoska sétálni vitte, ismét dicse- 
kedett. 

— Bizony, senki sem tud Így pörögni ezen 
a világon! 

— Dehogynem! — szólt ellene a Napfény. 
Unta az örökös hencegést. — Nézd a villa- 
mosok, az autók kerekeit, ők is azt teszik, 

nagyterem 8 


amit te, csak másként. És még hasznosak is, 
mert utaztatják az embert. 

— Az mind semmi! Az mind semmi! — hi- 
valkodott a forgó. —Én sokkal szebb vagyok, 
és egy helyben, zajtalanul keringek. 

A Napfénynek nem volt már ideje vála- 
szolni, mert egy felhő eltakarta. Nagy ár- 
nyéksátor borult a földre. 

Jánoska hazaballagott, letette a forgót. 
— Elég volt mára — mondta, s csak másnap 
vette újra a kezébe. Akkor pedig lendülő 
szárnyakkal, hatalmas szél jött. 

— Hű, de erős vagyok! Hű, de erős! 
— büszkélkedett megint a forgó. — Ilyen 
erős nincs az egész földön! 

A szél hirtelen elkapta a forgót. Megra- 

gadta a szép, meggypiros papírfejet, s vitte, 
vitte magával, föl a magosba. 

— Jaj, jaj, mi van velem? — sikongott a 
forgó. — Mekkora szelet kavartam! Elfújom 
még önmagamat is! 

Meghallotta ezt egy ház kéménye, és na- 
gyot nevetett: 

— Milyen öntelt ez a papírdarab! Ő tartja 
magát valakinek! Még hogy ő csinálja a sze- 
let, a vihart! Ilyen beképzeltséget, ilyen gő- 
göt! Hahaha! Mintha nem a levegő játékszere 
lenne! Hahaha! Hiszen még arra sem ké- 
pes, hogy mozdulatlanul álljon, mint én, a 
KÉMÉNY! Ilyen tökfejűvel még sosem talál- 
koztam. 

Megint nevetett, és füstlabdákat dobált 
játékosan a levegőbe. 

Hátegyenesítő iskolatáska 


Ki gondolná, hogy az iskolatáskát (hátitás- 
kát) másra is lehet használni, mint könyvek, 
füzetek cipelésére! Nos, meglátod, hogy tor- 
naeszköz is lehet! Akaszd a kezedet tenyér- 
rel előre a táska két szíjába, aztán könyökö- 
det az oldaladhoz szorítva, feszítsd a pántot 
mindkét kezeddel oldalirányban kifelé! Észre 
fogod venni, hogy a táska egyenes testtar- 
tásra kényszerít. Engedd el a pántot! Bizony 
meggörnyedsz egy kissé. Most ismét feszítsd 
szét a szíjakat, így játssz a táskával, amíg csak 
tudsz! Szórakoztató, és a testtartásodat is 
javítja. DEMETER RÓZSA 


S. TÓTH LÁSZLÓ: 


Sokszor mondják, hogy a csillagok úgy 
díszítik az égboltot, mint temérdek apró 
gyémánt. Csillognak, villognak, szép színek- 
ben ragyognak, akár a drágakövek. Azok a 
csillagok, amelyek az égbolt alján, vagyis 
a látóhatár közelében vannak, valóban a szi- 
várvány valamennyi színében pompáznak, 
sziporkáznak. A fénynek ezt a játékát a le- 
vegő hozza létre, amely a látóhatár felé na- 
gyon vastag. Azok a csillagok, amelyek ma- 
gasabban vannak az égen, szintén hunyorog- 
nak, de nem változtatják a színüket. A leg- 
több fehér színűnek látszik, de akad közöt- 
tük vörös, narancssárga, sárga és kék is. 

— Mitől színesek a csillagok? 


Ezt sokáig nem tudták az emberek. Töb- 
ben azt hitték, hogy a Nap fényét verik visz- 
sza. Egészen addig hitték ezt, amíg a csilla- 
gászok rá nem jöttek, hogy minden csillag 
óriási tűzgolyó. Nem a Nap fényétől világít, 
hanem saját fénye van, mint például a tűznek. 

A csillagok anyaga gáz, amelyet a csillag 
belsejéből kiáramló hő melegít. A róluk ér- 
kező fény színét az határozza meg, hogy 
mekkora forróság van rajtuk. 


Jó példa erre a vas, amelyet a vasgyárban 
felforrósítanak az olvasztárok. Először sötét 
bíborvörös színű lesz, aztán ahogy rakják alá 
a tüzet, egyre inkább vörösödik, míg meggy- 


pirossá nem válik. Ha azt akarják, hogy a vas 
megolvadjon, olyan meleget kell csinálniuk, 
hogy sárga legyen a színe. Ha már megolvadt, 
és még ennél is tovább melegítik, fehér színű 
lesz. 

A csillagok világában is így van ez. Minél 
forróbb egy csillag, annál fehérebb, vagy ha 
nagyon forró, akkor kék színű is lehet. Fehér 
csillag például a Szíriusz, amelyet másképpen 
Sánta Katának is neveznek. Ezt télen láthat- 
juk. A legfényesebb csillag az égen. A Szíri- 
uszt könnyen megtalálhatjuk a Kaszás csil- 
lagkép közelében. A monda szerint Kata az 
ebédet vitte három kaszásnak, és belelépett 
az egyik kaszába. Azóta sántít. Ezért mindig 
lemarad a Három Kaszás mögött. 

Ettől jobbra van a Bika csillagkép, amely- 
nek legfényesebb csillaga kevésbé forró, hi- 
szen vörös színű. Ezt hívják a Bujdosók Lám- 
pásának. 

Sárga színű csillag nagyon sok van. Ilyen 
például a Sarkcsillag is. Ez melegebb a Buj- 
dosók Lámpásánál, de nem olyan forró, mint 
például a Sánta Kata. 

A csillagok messze vannak. Bár nagyon 
forróak, melegüket nem érezzük. Annál in- 
kább érezzük a Napét, különösen nyáron. 
Ez ugyanis a hozzánk legközelebb eső 
csillag. 

Keressetek színes csillagokat az égbolton! 
A szivárvány minden egyes színéhez talál- 
hattok csillagot. Ezek a színek sorban a kö- 
vetkezők: kék, zöld, sárga, vörös. A kék 
színű csillag a legforróbb, a vörös színű pedig 
a legkevésbé meleg. 


SIMAI MIHÁLY: 


Hosszúfürtű esteli álom: 
holdfény libben lomb-hullámon. 
Lomb-hullám 

pihe lágy 

— megölel a puha ágy. 


Ágyacskámban párna van, 
párna van. 

Párnácskámnak szárnya van, 
szárnya van. 

Azzal röpít boldogan, 
boldogan — 

oda, hol az álmodófa 
ráhajol az álmodókra, 

mint a felhő, 

bodrosan. 


MADÁR ESZTER rajza 


RAJZOLJ! 


Elálmosodott a babád. Vajon mi 
lenne szükséges ahhoz, hogy jól 
érezze magát ebben az ágyban 
és elaludjon? Vesd meg az ágyat : 
rajzold bele az ágyneműt (külön- 
külön minden darabot), és per- 
sze azt is, aki álmodik! 


CEYLDAG HGOY so gpeeoYocgo po gogogoe ggg e VI eg öss ös Gegesüogsegosegeege 


Játsszunk 
most együtt! 


Kedves Szülők, Nagyszülők! 
Kedves Felnőttek! 


Sok családban most indult iskolába a na- 
gyobbik gyerek. Kicsit körülötte forog a vi- 
lág — különösen, ha első osztályos —, iskola- 
táskát, könyveket, szép, új színes ceruzákat 
kapott. Naponta kérdezgetik a szülők, a 
nagyszülők, hogy mi történt az iskolában; 
de még az ismerősök is vele foglalkoznak 
többet. A kisebb, az óvodás, kicsit háttérbe 
szorul ebben az időszakban. Sokszor nézi 
sóvárogva a , nagytesó" iskolaszereit, füze- 
teit, és ő is igényli a figyelmet, amelyből 
— úgy érzi —, keveset kap. Törődjenek fo- 
kozottabban a kisebbik gyerekkel is! 

Amikor az iskolás másnapra készül vagy 
a táskájába rakja felszerelését, az óvodásnak 


Vágd körül a maci testrészeit! Ragaszd a fejét a törzséhez! Karját, lábát miltonkapoccsal rög- 
zítsd a fekete pontok helyén! Így a végtagok mozgathatók, tornázhat a maci. 

Találd ki, melyik a maci jobb és bal karja, lába, amikor szemben áll veled! És ha hátat fordít? 
Ha már iskolás vagy, vidd el a macit az iskolába is, ahol közösen tornáztathatjátok! 

Másképp is mozgathatod a maci testrészeit. Rajzolj a karok és lábak fehér oldalára a kapcsok 
mellé (a test felől) piros pontokat! Kösd össze ezeket a pontokat laza zsinórral, a kötések közepére 
pedig csomózz egy hosszabb zsinórt. Ennek húzogatásával egyszerre is mozoghatnak a maci vég- 
tagjai. S. T..K. 

is adjanak feladatot. Rajzoljon egy füzetbe 
ő is vonalakat, virágot, napot. Az óvodai je- 
lét, is berajzolhatja többször egymás mellé, 
egy sorba. Ezzel is készül a következő évek- 
re, amikor majd ő megy először iskolába. 
Mostani játékunk is alkalmas arra, hogy a 
kisebb gyerek megmutathassa ügyességét, 
megfigyelőképességét; azt, hogy ismeri a szí- 
neket, tud bánni a színes ceruzával, és nem- 
csak a saját elképzelése szerint tud rajzolni, 


hanem feladatot is képes önállóan megoldani. 

Két hasonló képet látnak itt. Az egyik szí- 
nes, a másiknak a színezése a gyerekre vár. 
Ezen az utóbbin hiányzik néhány dolog az 
előzőhöz képest. Figyelje meg a gyerek a ké- 
peket, és keresse meg közöttük a különb- 
ségeket; pótolja a hiányokat! (Lehet, hogy 
az iskolás gyerek is kíváncsi lesz: milyen 
szemfüles a kisebbik testvér?) Ha az óvo- 
dás nem venné észre az eltéréseket, vezes- 


sék rá kérdésekkel! Például: Nem fázik-e a 
kisfiú lába? Milyen gyümölcsöt tart a kezében 
a kislány? 

Amikor a gyerek elkészült a munkával, 
dicsérjék meg érte ugyanúgy, mint a nagyob- 
bat az iskolai eredményeiért! 

A testvérek közötti jó kapcsolatot erősíti, 
ha a nagy testvér is segíti a kisebbet a mun- 
kában (de nem végzi el helyette!) és ő is 
ügyesnek találja a leendő iskolást. R.K. 


MADÁR ESZTER rajza 


GYÁRFÁS ENDRE: 


DÖRMÖGŐÉK 
ÉS A TORTA 


— Bocsaim —, szól Dörmi apó —, 

menjetek csak ki a kertbe, 

s találtok egy diótortát, 

szó ami szó, jól elrejtve. ( 


Kell-e több a csemetéknek? 
Futnak máris, körülnéznek: 
semmi sincs a kispadon, 
sem a kerti asztalon. 
Bebújnak a sombokorba: 
sehol, sehol diótorta. 


— Fürkésszük a fakoronát! 

— Csak dió van ott, temérdek. 
Fonnyad már a külső burka 

s repedezik. Nézd: megérett! 

— Hozok póznát — kiált Marci —, 
és a termést leverem. 

Te meg, öcskös, kosarakba 

szedd a földről sebesen! 

— Hát a torta? — kérdi Berci. 

— Előbb azt kell megkeresni. 


— Én már sejtem — suttog Marci —, 


mi lehet a torta titka. 
Azért mondom: verjünk diót, 
ameddig a karunk bírja! 


VAN ZATA 


s szólhattok a szomszédoknak: 
jöjjenek át kóstolóra! 

Hadd lássák, hogy mi fán terem 
mifelénk a diótorta! 


— Teli lett már három kosár, 
— Vidd a nyári konyhába! 
Egyikünk a diót töri, 
másikunk meg darálja. 


Cukrot, vajat, tojáshabot 
adnak hozzá, kavargatják, 
tortalapok közé kenik, 

s ráöntik a tejszín habját. 


— Apó, apó! Megtaláltuk! 

Ugye, te is így képzelted? 

— Persze, hogy így — nevet Dörmi. 
— Jól van, bocsok! Teríthettek, 


F. GYŐRFFY ANNA rajzai 


SOMORJAI ÉVA rajza 


Szép, új házakat tervezett az építész bácsi. Hármat egymás után. Lerajzolta a házakat . de még 

is —, mintha a lábuk körül vezetné a ceruzát —, hogy látsszon, milyen helyet foglalnak majd el a kertben. Hanem a bácsi 
figyelmetlen munkatársa összekeverte a rajzokat, és nem tud rendet tenni közöttük. Lehet, hogy neked sikerülne? Minden házhoz 
négy kép tartozik. Próbáld megkeresni az összetartozó képeket és rajzold le a jelüket egymás mellé, három sorban! A ti háza- 
tokat is rajzold le elölről és hátulról! Küldd el rajzodat Dörmögőnek! K.M. 

